Népszava Sörösüveggel ütötte, rugdosta áldozatát egy 18 éves férfi
Forgalomkorlátozások vasárnap, Budapesten
Vasárnap kora délután tartják a Mikulásfutás elnevezésű versenyt, amelynek útvonala: Sóház utca, Fővám tér, Váci utca, Irányi utca, Március 15. tér, Petőfi téri lehajtó, Jane Haining rakpart, pesti alsó rakpart, Salkaházi Sára rakpart, Fővám tér. A verseny miatt lezárják a közúti forgalom elől a Fővám tér Corvinus Egyetem előtti szakaszát 8 és 18 óra között, valamint időszakosan a Vámház körutat a Fővám térnél, az Irányi utcát, a pesti alsó rakpartot a Március 15. térnél, a Petőfi teret, valamint a rakpartot a Csarnok tér és az Eötvös tér között. A lezárások közelében torlódás alakulhat ki.
A forgalomkorlátozások a közösségi közlekedést is érintik: várhatóan háromnegyed egy és háromnegyed négy között a 2-es villamos két szakaszon, megosztva közlekedik majd a Közvágóhídtól a Boráros térig, illetve a Jászai Mari tértől a Széchenyi István térig. Ugyanebben az időszakban a 83-as trolibusz a Fővám tér felé, valamint a 15-ös és 115-ös busz a Boráros tér felé módosított útvonalon halad.